CELEX: 32017D1546
Language: et
Date: 2016-09-29 00:00:00
Title: Nõukogu otsus (EL) 2017/1546, 29. september 2016, ühelt poolt Euroopa Liidu ja selle liikmesriikide ning teiselt poolt Austraalia vahelise raamlepingu Euroopa Liidu nimel allakirjutamise ja selle ajutise kohaldamise kohta

15.9.2017   
            
            
               ET
            
            
               Euroopa Liidu Teataja
            
            
               L 237/5
            
         NÕUKOGU OTSUS (EL) 2017/1546,
   29. september 2016,
   ühelt poolt Euroopa Liidu ja selle liikmesriikide ning teiselt poolt Austraalia vahelise raamlepingu Euroopa Liidu nimel allakirjutamise ja selle ajutise kohaldamise kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 37,
   võttes arvesse Euroopa Liidu toimimise lepingut, eriti selle artiklit 207 ja artikli 212 lõiget 1 koostoimes artikli 218 lõikega 5 ja artikli 218 lõike 8 teise lõiguga,
   võttes arvesse Euroopa Komisjoni ning liidu välisasjade ja julgeolekupoliitika kõrge esindaja ühisettepanekut
   ning arvestades järgmist:
   
               (1)
            
            
               10. oktoobril 2011 andis nõukogu komisjonile ja liidu välisasjade ja julgeolekupoliitika kõrgele esindajale loa alustada Austraaliaga raamlepinguid käsitlevaid läbirääkimisi, et asendada ELi ja Austraalia 2008. aasta ühine partnerlusraamistik.
            
         
               (2)
            
            
               Ühelt poolt Euroopa Liidu ja selle liikmesriikide ning teiselt poolt Austraalia vahelise raamlepingu („leping“) teemalised läbirääkimised lõppesid edukalt 5. märtsil 2015. Leping kajastab nii tihedaid ajaloolisi seoseid kui ka lepinguosaliste üha tugevamaks muutuvaid sidemeid ning nende soovi tõhustada ja laiendada veelgi oma suhteid kaugeleulatuvalt ja uuenduslikult.
            
         
               (3)
            
            
               Lepingu artiklis 61 on sätestatud, et liit ja Austraalia võivad kohaldada kuni lepingu jõustumiseni ajutiselt teatavaid lepingu sätteid, mille lepinguosalised on ühiselt kindlaks määranud.
            
         
               (4)
            
            
               Seetõttu tuleks leping liidu nimel alla kirjutada ja osa selle sätteid tuleks kohaldada ajutiselt, kuni lepingu sõlmimiseks vajalike menetluste lõpuleviimiseni,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga antakse liidu nimel luba alla kirjutada ühelt poolt Euroopa Liidu ja selle liikmesriikide ning teiselt poolt Austraalia vaheline raamleping, eeldusel et nimetatud leping sõlmitakse.
   Lepingu tekst on lisatud käesolevale otsusele.
   Artikkel 2
   Kuni lepingu jõustumiseni kohaldatakse liidu ja Austraalia vahel lepingu järgmisi sätteid ajutiselt kooskõlas lepingu artikliga 61, kui lepinguosalised on edastanud kõnealuses artiklis sätestatud teated, ent ainult ulatuses, milles need käsitlevad üksnes liidu pädevusse kuuluvaid küsimusi, sealhulgas küsimusi, mis kuuluvad liidu pädevusse määratleda ja rakendada ühist välis- ja julgeolekupoliitikat (1):
   
               —
            
            
               artikkel 3 („Poliitiline dialoog“);
            
         
               —
            
            
               artikkel 10 („Koostöö piirkondlikes ja rahvusvahelistes organisatsioonides“);
            
         
               —
            
            
               artikkel 56 („Ühiskomitee“), v.a selle lõike 3 punktid g ja h;
            
         
               —
            
            
               X jaotis („Lõppsätted“), v.a artikli 61 lõiked 1 ja 3 ulatuses, mis on vajalik esimeses kolmes taandes osutatud lepingusätete ajutise kohaldamise tagamiseks.
            
         Artikkel 3
   Nõukogu eesistujal on õigus määrata isiku(d), kes on volitatud lepingule liidu nimel alla kirjutama.
   Artikkel 4
   Käesolev otsus jõustub selle vastuvõtmisele järgneval päeval.
   
      Brüssel, 29. september 2016
      
         
            Nõukogu nimel
         
         
            eesistuja
         
         P. ŽIGA
      
   
   
      (1)  Euroopa Liidu Nõukogu peasekretariaat avaldab Euroopa Liidu Teatajas kuupäeva, millest alates lepingu artiklis 2 osutatud sätteid ajutiselt kohaldatakse,